A pus un anunț de vânzare pe internet și s-a trezit cu poliția și Garda de Mediu la ușă
A vrut să vândă pe o platformă online un animal dintr-o specie protejată și s-a trezit cu poliția la ușă. Așa poate fi rezumat cazul unui sucevean care s-a constatat că deținea ilegal în captivitate un exemplar de broască țestoasă. Apariția unor informații privind intenția de comercializare pe o platformă de vânzări online a exemplarului de broască țestoasă protejată a determinat comisari din cadrul Gărzii de Mediu Suceava și cadre ale Inspectoratului de Poliție Județean Suceava - Biroul pentru Protecția Animalelor să elaboreze un plan comun de acțiune.